(1875) Eenen Landts - Heer sonder ghenaden , Een Paep die staet om te verraden , Een Jonghman seer fel ende rycke , Zyn dry Duyvels in ' s weerelts wycke .Wie zijn Huys wil houden suyvere , Hij bewaret voor Papen ende duyvere , Waet de Papen laten nae een spreucke , En die duyveren laten nae een reucke Twee Hanen in een Huys , Twee Katten met een Muys , En twee ghebroeders Wyven Zyn selden sonder clammen ende kyven , By een Mensche , verstaet den Sin , Quam doot en zond ' ter Weerelt in , Ende om die zonde by een ghedaen Moeten alle Menschen de doot ontfaen , Een kindt opghevoedet met Wyne Een Vrou welsprekende Latyne , Een Sonne , die hem vroegh verbaert , Dese dry doen selden een goe daghvaerdt .Buttere en wel heete pappe , Haspelen in een sack met lappe , Ende Hoeren in eener Schuyte Dese munten haer selven altoos uyte .